**e107 – Con­­­tent Management System**

**Тодор Руменов Маноилов, 11б №27**

***Технологично училище Електронни системи***

***към ТУ-София***

[***http://www.elsys-bg.org/***](http://www.elsys-bg.org/)

Content Management Systems(CMS), както и в буквален превод представляват системи за контрол на съдържанието. На практика са софтуер, чрез който потребителите организират за публикуване голям обем от разнообразно съдържание(текстове, картинки, друга мултимедия). Най-често се използват за автоматизиране на даден уебсайт или друга система, на която е необходимо да бъде осигурен достъп на много редактори до различни части от съдържанието едновременно, или до една и също, но един след друг.

Съществуват множество CMS системи, над 150, в зависимост от това на какъв език са разработени или колко и какви са поддържаните от нея бази данни. Една от тези системи е е107 и сега ще ви разкажа малко по-подробно за нея. Тя води развитието си 1998 г., под формата на няколко различни сайта, но няколко месеца по-късно появата на голямо количество Litestep и shell свързани сайтове, налага началото на нов проект и именно това е е107. Официално сайтът на е107 бива открит през юли 2002 г.

Основните изивсквания, необходими за стартиране на на е107 сайт, не са особено фрапиращи, дори никак. Трябва да разполагате с : компютър, връзка с интернет през FTP, Zip архиватор, някакъв редактор, наличен регистриран домейн адрес, и уеб-сървър(с актуални версии съответно на PHP, MySQL и добър хост контрол панел cPanel например). Все пак някакви познания по HTML и CSS никога не са излишни и дори в случая не само че ще са ви от полза, но ще са ви и необходими.

Инсталационният процес на e107 може да се изрази в няколко много лесни стъпки и ако разполагате с хостинг, който предлага добър контрол панел(файл мениджър) и все пак някакъв опит в това, което правите, не би трябвало да ви отнеме повече от 15 мин. Като начало изтегляте текущия архивиран файл на е107 CMS, разархивирате файловете и ги качвате на вашето уеб пространство, след което създавате база данни, която ще бъде използвана от е107. След това отивате на вашият домейн адрес и там ще ви се отвори съветник, съдържащ още 6 стъпки за инсталиране. Накрая изтривате файлът install, защитавате вашият кофигурационен файл и сте готови. Вече имате инсталиране е107 система.

Просто инсталация обаче често не е достатъчна за безупречната работа на дадения софтуер, което налага използването на панела с настройки. За целта отваряте вашия браузър и в адресната лента въвеждате следния линк : \*вашият\_сайт\*/е107\_admin/admin.php. Така ще отворите администраторският панел, където за акаунт използвате този, който сте създали по време на инсталацията. Основните настройки се намират в „администраторската зона“. До там можете да стигнете чрез следните команди : Settings > Preferences, където добавяте информация за сайта, контакти и всякакви настройки, които смятате за необходими ; Settings > Meta Tags, където отново въвеждате стойности, които намирате за нужни ; през Settings > Menus забранявате или разрешавате ползването на менютата, както считате за правилно, а през Tools > Theme Manager можете да управлявате темите(облика) на сайта си, но за тях малко по-натам.

Свалена, инсталирана и настроена CMS система, но вашият сайт все още не е точно това, което си представяте и сте виждали? Е това вероятно означава, че е време да създадете малко страници с реално съдържание и линкове, които да ги управляват. За целта отваряте Content > Custom Menus/Pages > Create Page. В новопоявилата се форма въвеждате име на страницата и текстът, който тя ще съдържа в себе си. По желание можете да въведете и име на линка, след което записвате страницата. Ред е на линковете. Отивате на Settings > Site Links и ги организирате така, както на вас ви харесва.

е107 CMS съдържа всички функции, необходими за създаването на сайт, било то най-обикновен или напълно интерактивен уеб портал. Като цяло инсталацията на е107 обикновено се състои от 3 зони : публична, потребителска и администрация, като не е нужно да правите(използвате) всички. Може да създадете изцяло частен уеб сайт, което е много подходящо за клубове, фирми, интранет и други подобни проекти. Всяка зона се разделя на няколко подобласти, които от своя страна също могат да бъдат разделени по това за каква точно операция служат.

Публичната зона съдържа функции за публикуване в интернет или следните области : управление на линковете ; управление на съдържанието на уеб страниците ; мениджър на зонните менюта ; новини и новинарски емисии ; календар на събитията, като сред изброените първите две са от най-голямо значение.

Потребителската зона може да бъде наречена още и ‚интерактивна‘. Тя се състои от портални характеристики, като нейните области са : форум ; система за анкети ; система за лични съобщения ; списък с последните промени по сайта ви.

Администрацията е зоната, която ви предлага всички фукнции, които са ви необходими, за да управлявате 99% от вашата уеб-сайт система, без да ви е необходим достъп до инструменти за развитие, като FTP или phpMyAdmin. Нейните подобласти са : настройки на администрацията ; администратори и потребители ; админ – съдържание и публикации ; админ инструменти. Макар да се състои от същия брой подобласти като потребителската зона и дори по-малък от този на публичната, администрацията е зоната с най-голяма важност, което се дължи на множеството опции, достъп до които всяка от подобластите предлага.

И накрая няколко думи и за темите.. е107 е система, която използва наистина лесни за инсталиране и употреба теми. С малко знания по HTML и CSS, можете да редактирате която си пожелаете тема, така че да отговаря на вашите изисквания и нужди, или дори да си създадете своя собствена. Ако решите да се възползвате от някоя от последните 2 опции можете да качите и активирате своята нова тема използвайки Theme Manager-a, като разбира се не забравяте преди това да я запазите и в друга папка с друго име, за да не се презапише при обновяване. А ако сте решили да дадете повече свобода на потребителите, можете да добавите опцията те сами да избират тема, която да използват докато са на вашият сайт, като за целта просто отивате в Admin Area > Content > Menus > User Theme > Activate in Area x.

Общо взето това е за накратко за CMS системите и най-вече за е107. Надявам се да е направено както трябва и да е полезно на някого.